I i xe on grupo rock irlandese, formà a Dublin inte el 1976. I xe tra i artisti de major suceso inte ła storia de ła musega, sin da ła metà dei ani otanta. I gà venduo pì de 170 miłioni de dischi, e i xe anca i musiçisti rock col major numaro de vitorie ai Gramy Awards, co 22 premi rixevui. Fin da i exordi, i U2 i se ga ocupà de ła cuèstion irlandese e del rispeto pa' i diriti çiviłi, inprontando su sta ciave anca ła so atività artistega. Inte el otobre del 1976 Larry Mulen Jr. el taca via so ła bacheca de ła Mount Tempe School, na scoła de Dublin, un mesajo par catare fioi co cui formar na band. Ghe risponde Adam Clayton , David Evans, so fradeo Dick Evans e un fiol ribel e introverso dal nome de Paul David Hewson . El grupo el gà ciapa cussì el nome de Feedback. Dopo cuasi n'ano pasà a provar ne ła cuxina de ła casa de Larry, inte el 1977 i Feedback i fa ła prima aparision dal vivo proprio a ła Mount Tempe School, prexentando on fià de cover . Dopo un fià, el grupo el deçide de canbiar el nome in The Hype, ma da ła formasion va fora Dick Evans : nase cussì ła formasion definitiva. Inte el marso del 1978, el grupo el gà ciapa el nome U2. El nome par che sia stà sugerio dal cantante dei The Radiators, Steve Averill, ispirà al celebre aereo spia, ma che podea anca esar inteso col signifegà, sia de "you too" , che de "you two" . Ła legenda ła dise che, indecisi se mantegner el vecio nome o dopàrar el novo, el grupo el gabia dełegà ła selta al publico de un concerto pa alzata de man, e che i gabia preferio el novo. Ła band ła partesipa cussì a un concorso a Limerick, vinzendo la posibiłità de poder registrar un demo co ła casa discografica CBS. A sto punto, durante un concerto al Project Arts Centre de Dublin, xe avegnù un incontro fondamentałe pa' ła band; prexentà dal xornałista de Hot Press Bill Graham, i U2 i conose Paul McGuinness, el cuàłe el deenta el manager del grupo, posizion che el ricopre oncora deso. Verso ła fin del 1978, quindi, i U2 i registra el primo demo ai studi Keystone de Harcourt Street, contenente Street Mission, Shadows And Tall Trees e The Fool. El disco ł'inpresiona favorevolmente i responsabiłi de ła CBS, che i decide de publicar in 1000 copie numerae a man el primo singolo dei U2, un EP, dal titolo U2 Three. El disco contien tri brani: , e , registrai inte el disenbre del stesso anno. Le copie le vien esaurie in póche ore. I U2 i scuminsia a esar na realtà, almanco a Dublin. Inte l'otobre del steso ano i U2 i fa anca el proprio esordio in televixion sul canal RTE sonando ben 9 brani. El 1979 el xe anca ł'ano de ła prima tournée inte i locałi de Londra. L'anno che vien i U2 i taca na tournée de sirca un mese in Irlanda e al steso tenpo i publica a febraro un novo singoło dal titoło Another Day. Paul McGuinness el riese a verghe un contrato co la Island Records par 100 000 sterline, co łe cuałi el gruppo el pol publicar el so terzo singoło dal titoło e ripartir par un tour in Gran Bretagna come spała dei Fashion. A sto ponto un novo incontro segna ła strada dei U2: queło col produtor Steve Lillywhite, che cołaborarà ai primi tri album del grupo. Co Lillywhite la band publica un novo singoło dal titoło , canson scrita in onor de Ian Curtis, el cantante dei Joy Division, morto suicidà da poco. La band publica el primo album, Boy, che el vien fora ne le boteghe el 20 de otobre. L'album el xe stà registrà durante l'istà inte i Windmill Lane Studios de Dublin. Vien fora anca un novo singolo: .